Heildarfiskafli í júlí í ár var 116.878 tonn , sem er 28 þúsund tonnum meira en á sama tíma í fyrra þegar hann var 88.639 tonn . Aflaaukning milli ára er vegna mikils afla af makríl og meiri síldarafla en í fyrra . Makríll hefur fylgt með við síldveiðarnar , sem gerst hefur áður , þó aldrei í viðlíka magni og nú . Botnfiskaflinn í júlí 2007 var 35.235 tonn sem er tæplega finn þúsund tonnum minni afli en í júlí í fyrra . Þorskafli í nýliðnum júlí var fjórðungi minni en í júlí 2006 eða 7.156 tonn á móti 9.660 tonnum í fyrra . Helmingssamdráttur ufsaafla skýrir að mestu samdrátt botnfiskafla milli ára í júlí hann fór úr tæpum 11 þúsund tonnum í fimm þúsund tonn . Kolmunnaaflinn í mánuðinum var þúsund tonnum minni en í fyrra , rúmlega níu þúsund tonn nú . Landað var 48 þúsund tonnum af norsk-íslenskri síld í júlí 2007 en aflinn í júlí í fyrra 35 þúsund tonn . Heildarafli íslenskra skipa á árinu var orðinn 997 þúsund tonn í lok júlí 2007 . Það er 116 þúsund tonnum meiri afli en á sama tíma á síðasta ári þegar heildaraflinn janúar - júlí var 881 þúsund tonn . Aukning í afla milli ára stafar af meiri loðnu - og síldarafla í ár . Þegar mánuður eru eftir af fiskveiðiárinu eru eftirstöðvar botnfiskaflamarks talsvert meiri en á sama tíma á síðasta fiskveiðiári . Áberandi lítið var veitt af þorski í nýliðnum júlí sem kann að benda til að þegar sé farið að spara þorskaflamark til næsta fiskveiðiárs . Mikið aflamark er líka eftir í ýsu og í ufsa en ef veiðin verður þokkaleg í ágúst er líklegt að ekki falli niður ónýtt aflamark í þessum tegundum um fiskveiðiáramót .